《张倅生辰作质龟相鹤二诗为寿 其二》
宋代·刘一止

黄鹤初出胎，骨格已惊众。翩翩谢嚣尘，飒爽自神纵。

朝飞出芝田，夕饮下云梦。宁知风露质，乃系世轻重。

有如贤达人，胸腹抱空洞。观时自隐显，岂待吹嘘送。

会看九皋鸣，一一律吕中。阅岁千六百，群飞接鸾凤。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。